પોલીસની પકડથી બચવા માટે તેણે સુરતથી સીધા બિહાર ટ્રેન પકડી ન હતી. સુરતથી બિહાર જવા માટે કેટલાક માર્ગ તેણે રોડ ટ્રાન્સપોર્ટનો ઉપયોગ કર્યો હતો. ત્યાર બાદ બકસરની ટ્રેન પકડી હતી. અધમ કૃત્ય આચરનાર અનિલ યાદવ બિહારના ધનસૂરી ગામે તેનાં મિત્રના ઘરે છુપાયો હતો. આરોપીએ બે દિવસથી તેનો મોબાઈલ ફોન બંધ રાખ્યો હતો. પોલીસે આરોપીને પકડવા માટે તેના ફોનને સર્વેલન્સમાં મૂક્યો હતો. આરોપીએ સીમ કાર્ડ બદલી બીજો નંબર નાખતાં જ ટ્રેસ થયો હતો. આરોપીને બિહારમાં તેના ગામમાં દબોચવા માટે પોલીસે બિહાર પોલીસની પણ મદદ લીધી હતી.